ประกาศกระทรวงสาธารณสุขประกาศกระทรวงสาธารณสุข(ฉบับที่๔๕) พ.ศ. ๒๕๔๙เรื่องแป้งน้ำ โดยที่เป็นการสมควรปรับปรุงประกาศกระทรวงสาธารณสุขเกี่ยวกับเครื่องสำอางประเภทแป้งน้ำให้เหมาะสมยิ่งขึ้นอาศัยอำนาจตามความในมาตรา ๕ (๒) (๔) (๕) และมาตรา๒๗ แห่งพระราชบัญญัติเครื่องสำอาง พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๕ มาตรา ๓๙ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงสาธารณสุข (ฉบับที่๑๓) พ.ศ. ๒๕๓๖ ออกตามความในพระราชบัญญัติเครื่องสำอาง พ.ศ. ๒๕๓๕ เรื่อง แป้งน้ำลงวันที่ ๑๖ ธันวาคม พ.ศ. ๒๕๓๖ข้อ ๒ ในประกาศนี้แป้งน้ำ หมายความว่าสิ่งปรุงที่ใช้ทาหน้าและส่วนอื่น ๆ ของร่างกาย ซึ่งประกอบด้วยทัลค์ (talcor natural hydrated magnesium silicate) แคลเซียม คาร์บอเนต (calciumcarbonate) และ/หรือ แมกนีเซียม คาร์บอเนต (magnesiumcarbonate) และ/หรือ อะลูมิเนียมซิลิเคต (aluminiumsilicate) ผสมกับน้ำ และอาจประกอบด้วยสารฝาดสมาน สารช่วยทำให้ผิวเย็นสารกันเสีย สารแต่งกลิ่น หรือสี และอื่น ๆ ด้วยก็ได้ข้อ ๓ ให้แป้งน้ำ เป็นเครื่องสำอางควบคุมข้อ ๔ แป้งน้ำต้องมีคุณภาพมาตรฐาน ดังต่อไปนี้(๑) ไม่มีวัตถุห้ามใช้ไม่มีวัตถุใดหรือสารใดที่เป็นอันตราย หรือไม่ปลอดภัยในการใช้ ตามที่ได้กำหนดไว้ในประกาศกระทรวงสาธารณสุขซึ่งออกตามความในพระราชบัญญัติเครื่องสำอาง พ.ศ. ๒๕๓๕(๒) ไม่มีสารปนเปื้อน เว้นแต่(ก) สารหนู (arsenic) ไม่เกิน๕ ส่วนในล้านส่วนโดยน้ำหนัก(ข) โซลูเบิล แบเรียม (soluble barium)ในรูปของแบเรียม คลอไรด์ (barium chloride)ไม่เกินร้อยละ ๐.๐๕ โดยน้ำหนัก(ค) ปรอท (mercury) ไม่เกิน๐.๕ ส่วนในล้านส่วนโดยน้ำหนัก(ง) ตะกั่ว (lead) ไม่เกิน๒๐ ส่วนในล้านส่วนโดยน้ำหนัก(๓) ใช้สีผสมถูกต้องหรือมีปริมาณไม่เกินกำหนดตามที่ได้กำหนดไว้ในประกาศกระทรวงสาธารณสุขซึ่งออกตามความในพระราชบัญญัติเครื่องสำอาง พ.ศ. ๒๕๓๕(๔) ความเป็นกรด ด่าง(pH) ของส่วนที่เป็นน้ำ (โดยใช้เครื่องวัดความเป็นกรด ด่าง) อยู่ระหว่าง 5.5 8.0ข้อ ๕ แป้งน้ำสำหรับเด็กต้องไม่มีกรดบอริก (boricacid) และ/หรือเกลือบอเรต เมนทอล (menthol)การบูร (camphor) หรือวัตถุที่มีชื่อเรียกอย่างอื่น แต่มีสูตรโครงสร้างทางเคมีอย่างเดียวกันกับวัตถุที่ระบุนี้ข้อ ๖ แป้งน้ำ ถ้ามีส่วนผสมของกรดบอริก (boricacid) หรือโซเดียม บอเรต (sodium borate)ต้องใช้ในอัตราส่วนไม่เกินร้อยละ ๓.๐ โดยน้ำหนัก และถ้ามีส่วนผสมของเมนทอล (menthol)ต้องใช้ในอัตราส่วนไม่เกินร้อยละ ๑.๐ โดยน้ำหนัก และ/หรือ การบูร (camphor)ต้องใช้ในอัตราส่วนไม่เกินร้อยละ ๑.๕ โดยน้ำหนักข้อ ๗ ให้ถือว่าข้อ ๔ (๑) หรือ (๒) และข้อ ๕เป็นการกำหนดวัตถุที่ห้ามใช้เป็นส่วนผสมในการผลิตเครื่องสำอาง ตามมาตรา ๕ (๔)และให้ถือว่าข้อ ๔ (๓) เป็นการกำหนดวัตถุที่อาจใช้เป็นส่วนผสมในการผลิตเครื่องสำอางตามมาตรา๕ (๕) และให้ถือว่าข้อ ๔ (๔) และข้อ ๖เป็นการกำหนดวิธีการผลิตและปริมาณของส่วนประกอบสำคัญของเครื่องสำอางควบคุมตามมาตรา๒๗ แห่งพระราชบัญญัติเครื่องสำอาง พ.ศ. ๒๕๓๕ข้อ ๘ คุณสมบัติทางจุลชีววิทยาของแป้งน้ำและการทดสอบคุณสมบัติทางจุลชีววิทยาให้เป็นไปตามประกาศกระทรวงสาธารณสุข(ฉบับที่ ๔๐) พ.ศ. ๒๕๔๘ เรื่อง กำหนดลักษณะของเครื่องสำอางที่ห้ามผลิต นำเข้าหรือขาย ลงวันที่ ๓๐ ธันวาคม พ.ศ. ๒๕๔๘ข้อ ๙[๑]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๘ กันยายน พ.ศ. ๒๕๔๙อนุทินชาญวีรกูลรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงสาธารณสุขโสรศ/ผู้จัดทำ๒๗ตุลาคม ๒๕๔๙[๑] ราชกิจจานุเบกษา เล่ม๑๒๓/ตอนพิเศษ ๑๑๐ ง/หน้า ๑๓/๑๓ ตุลาคม ๒๕๔๙